R:   As solucions maximalistas que pueden presentar una fuerte carga de coherencia, cayen en o problema de no considerar razons sociolingüisticas y tota la variedat de paradigmas. Consideramos que a grafía suport ye -ll en as tres parolas gramaticals porque responde a una tradición grafica important, mantiene a coherencia paradigmatica, ye etimolochica, fomenta la diasistematicidat y no creya problemas de lectura; a solución con mes carga d'historicidat ye a que siempre arrocla mes coherencia ta la diasistematicidat. Tamién se consideró a opción de xamplar ista solución a lo lexico común, pero dentraban en conflicto rasgos identitarios locals: en verdat, creyemos que podrían estar acceptaus toponimos como *Vall d'Echo u, por cuentra, *Val de Benás? Qué pasaría con voces como treball/treballo-treballs/treballos con a opción I d'a esmienda? Cómo quedaría la familia lexica de val, vall, valella, varella, valleta... con a opción II? No veyemos problema en que un diccionario normativo arreplegue, ta parolas no gramaticals, tanto as formas palatalizadas como as no palatalizadas, proviengan d'apocope historica (-E) u d'apocope moderna (-U), quedando adiada la decisión de qué forma s'ha de recomendar ta'l estandard. Mirando-lo dende a correspondencia interdialectal, as voces que presientan un final -ll correspondient con un final -l en os atros dialectos, y no siempre etimolochica, no son tantas como ta planteyar una grafía suport: val, cimbel, tropel, barbol, cordel, clavel, encarnagüel, escarpel, branquil, estrel, rebel... y pocas mes. SE DESESTIMA